

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2019.gada 4.jūnijā Nr.21

SĒDE NOTIEK DOMES SĒŽU ZĀLĒ

SĒDE SASAUKTA plkst. 08.30

SĒDI ATKLĀJ plkst. 08.30

SĒDES DARBA KĀRTĪBA:

1. Par apropriācijas pārdali.

SĒDI VADA – Daugavpils pilsētas domes priekšsēdētājs Andrejs Elksniņš.

SĒDĒ PIEDALĀS - 11 Domes deputāti – J.Dukšinskis, R.Eigims,

A.Elksniņš, A.Gržibovskis L.Jankovska,

I.Kokina,V.Kononovs,N.Kožanova, M.Lavrenovs, I.Prelatovs, A.Zdanovskis

SĒDĒ NEPIEDALĀS - 4 Domes deputāti – A.Broks – iemesls nav zināms

R.Joksts – iemesls nav zināms

J.Lāčplēsis – iemesls nav zināms

H.Soldatjonoka – iemesls nav zināms

SĒDĒ PIEDALĀS - pašvaldības administrācijas darbinieki:

K.Rasis, I.Limbēna, I.Šalkovskis, D.Krīviņa, E.Upeniece, T.Dubina, A.Jemeļjanovs

- pašvaldības budžeta iestādes darbinieki:

A.Pudāns

SĒDI PROTOKOLĒ - Domes protokolu lietvedības un arhīva pārzines p.i V.Pavloviča

**1.§ (351.)**

**Par apropriācijas pārdali**

**L.Jankovska,I.Prelatovs,I.Kokina,A.Pudāns, A.Elksniņš**

I.Kokina jautā, vai ir noslēgti patapinājuma līgumi par šiem konkrētiem pagalmiem, cik ilgi līgumi turpināsies un kas notiks pēc tam?

A.Pudāns atbild, līgumi ir sagatavoti, parakstīti no apsaimniekotāja puses kā arī elektroniski pārsūtīti deputātiem, viens līgums – Neretas ielā ir procesā, līgumā ir norādīts, ka stājas spēkā no būvniecības parakstīšanas brīža līdz būvniecības beigām.

I.Prelatovs piebilst, ka līgumi ir parakstīti no apsaimniekotāja puses, pamatojoties uz kopsapulces protokoliem, kur lielākā daļa no dzīvokļu īpašniekiem ir nobalsojuši par caurbraucamo pagalmu labiekārtošanu, līdz ar to ir redzami paraksti no apsaimniekotāja.

I.Kokina jautā, apsaimniekotājs ir dzīvokļu saimniecības uzņēmums?

I.Prelatovs atbild, ka četros pagalmos ir “Daugavpils dzīvokļu un komunālās saimniecības uzņēmums” un viens ir SIA “DMP” – Vienības ielā 40A, kur atrodas divas pirmsskolas iestādes.

L.Jankovska jautā, cik pilsētā procentuāli nav izremontēti pagalmi?

A.Pudāns atbild, ka 30% ir apmierinošā stāvoklī, bet pārējie ir labā vai teicamā stāvoklī.

I.Kokina jautā, cik patupinājuma līgumi ir noslēgti un cik pamatojoties uz to ir veikti pagalmu remonti?

A.Pudāns atbild, ka līdz desmit pagalmiem ir izremontēti.

Pamatojoties uz likuma “Par pašvaldībām” 15.panta pirmās daļas 5.punktu, 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes Finanšu komitejas 2019.gada 23.maija sēdes protokolu Nr.16, atklāti balsojot: PAR – 9 (R.Eigims, A.Elksniņš, A.Gržibovskis, L.Jankovska, V.Kononovs, N.Kožanova, M.Lavrenovs, I.Prelatovs, A.Zdanovskis), PRET – nav, ATTURAS – 2 (J.Dukšinskis, I.Kokina), **Daugavpils pilsētas dome nolemj:**

1. Samazināt apropriāciju Daugavpils pilsētas domes pamatbudžeta programmā “Eiropas Savienības un citu finanšu instrumentu finansētie projekti” par 200 000 EUR (divi simti tūkstoši *eiro,* 00 centi) un veikt apropriācijas pārdali saskaņā ar 1.pielikumu.

2. Samazināt apropriāciju Daugavpils pilsētas domei pamatbudžeta programmā „Investīciju projekti (izņemot ES un citu finanšu instrumentu finansētie projekti)” par 62 000 EUR (sešdesmit divi tūkstoši *eiro*, 00 centi) saskaņā ar 2.pielikumu.

3. Palielināt apropriāciju Komunālās saimniecības pārvaldei pamatbudžeta programmā „Investīciju projekti (izņemot ES un citu finanšu instrumentu finansētie projekti)” par 262 000 EUR (divi simti sešdesmit divi tūkstoši *eiro*, 00 centi) iestādes darbības nodrošināšanai, saskaņā ar 3.pielikumu.

Pielikumā: 1. Daugavpils pilsētas domes pamatbudžeta programmas „Eiropas Savienības un citu finanšu instrumentu finansētie projekti” ieņēmumu un izdevumu tāmes 2019.gadam grozījumi.

2. Daugavpils pilsētas domes pamatbudžeta programmas „Investīciju projekti (izņemot ES un citu finanšu instrumentu finansētie projekti)” ieņēmumu un izdevumu tāmes 2019.gadam grozījumi.

3. Komunālās saimniecības pārvaldes pamatbudžeta programmas „Investīciju projekti (izņemot ES un citu finanšu instrumentu finansētie projekti)” ieņēmumu un izdevumu tāmes 2019.gadam grozījumi.

Sēdi slēdz plkst.08.40

Sēdes vadītājs,

Domes priekšsēdētājs *(personiskais paraksts)* A.Elksniņš

Protokoliste  *(personiskais paraksts)*  V.Pavloviča